CELEX: 32008R0721
Language: fi
Date: 2008-07-25 00:00:00
Title: Komission asetus (EY) N:o 721/2008, annettu 25 päivänä heinäkuuta 2008 , runsaasti punaista karotenoidia sisältävän Paracoccus carotinifaciens -bakteerivalmisteen hyväksymisestä rehun lisäaineena (ETA:n kannalta merkityksellinen teksti)

26.7.2008   
            
            
               FI
            
            
               Euroopan unionin virallinen lehti
            
            
               L 198/23
            
         
      KOMISSION ASETUS (EY) N:o 721/2008,
   annettu 25 päivänä heinäkuuta 2008,
   runsaasti punaista karotenoidia sisältävän Paracoccus carotinifaciens -bakteerivalmisteen hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee runsaasti punaista karotenoidia sisältävän Paracoccus carotinifaciens -bakteerin (NITE SD 00017) kuivatuista, tapetuista soluista tehdyn valmisteen hyväksymistä lohille ja taimenille tarkoitetun rehun lisäaineena, joka luokitellaan lisäaineluokkaan ”sensoriset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 18 päivänä syyskuuta 2007 antamassaan lausunnossa (2), että runsaasti punaista karotenoidia sisältävän Paracoccus carotinifaciens -bakteerin (NITE SD 00017) kuivatuista, tapetuista soluista tehdyllä valmisteella ei ole haitallisia vaikutuksia eläinten eikä ihmisten terveyteen eikä ympäristöön ja että sen käyttö parantaa eläintuotteiden ominaisuuksia. Se totesi myös, ettei valmiste aiheuta muita riskejä, joiden vuoksi hyväksyntää ei asetuksen (EY) N:o 1831/2003 5 artiklan 2 kohdan mukaisesti voitaisi myöntää. Elintarviketurvallisuusviranomainen esitti suosituksen jäämien enimmäismääristä. Erityisvaatimuksia markkinoille saattamisen jälkeisestä seurannasta ei sen mukaan tarvita. Elintarviketurvallisuusviranomainen vahvisti myös asetuksella (EY) N:o 1831/2003 perustetun yhteisön vertailulaboratorion toimittaman, rehun lisäaineen analyysimenetelmää koskevan raportin.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”sensoriset lisäaineet” ja funktionaalisen ryhmän ”a väriaineet” alakohtaan ”ii aineet, jotka eläimille ruokittuina lisäävät väriä eläinperäisiin elintarvikkeisiin” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on safety and efficacy of Panaferd-AX (red carotenoid-rich bacterium Paracoccus carotinifaciens) as feed additive for salmon and trout. The EFSA Journal (2007) 546, s. 1–30.
   
      LIITE
      
                  Lisäaineen tunnistenumero
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Jäämien enimmäismäärä asianomaisessa eläinperäisessä elintarvikkeessa
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  Luokka: sensoriset lisäaineet. Funktionaalinen ryhmä: väriaineet: aineet, jotka eläimille ruokittuina lisäävät väriä eläinperäisiin elintarvikkeisiin;
               
            
                  2a(ii)167
               
               
                  Runsaasti punaista karotenoidia sisältävä Paracoccus carotinifaciens
                  
               
               
                  
                               
                           
                           
                              
                                 Tehoaineet:
                              
                              
                                           
                                       
                                       
                                          Astaksantiini (C40H52O4, CAS: 472-61-7)
                                       
                                    
                                           
                                       
                                       
                                          Adonirubiini (C40H52O3, 3-hydroksi-beta,betakaroteeni-4,4′-dioni, CAS: 511-23801)
                                       
                                    
                                           
                                       
                                       
                                          Kantaksantiini (C40H52O2, CAS: 514-78-3)
                                       
                                    
                        
                               
                           
                           
                              
                                 Lisäaineen koostumus:
                              
                              
                                 Paracoccus carotinifaciens (NITE SD 00017) -bakteerin kuivatuista, tapetuista soluista tehty valmiste, joka sisältää
                              
                                          —
                                       
                                       
                                          20–23 g/kg astaksantiinia
                                       
                                    
                                          —
                                       
                                       
                                          10–15 g/kg adonirubiinia
                                       
                                    
                                          —
                                       
                                       
                                          3–5 g/kg kantaksantiinia
                                       
                                    
                        
                               
                           
                           
                              
                                 Analyysimenetelmät:
                              
                              Normaalifaasi-HPLC sekä UV/näkyvä valo -määritys astaksantiinin, adonirubiinin ja kantaksantiinin määrittämiseksi elintarvikkeissa ja kalan kudoksessa (1)
                              
                           
                        
               
                  Lohet, taimenet
               
               
                  —
               
               
                  —
               
               
                  100
               
               
                  
                              1.
                           
                           
                              Enimmäispitoisuus on ilmaistu astaksantiinin, adonirubiinin ja kantaksantiinin summana.
                           
                        
                              2.
                           
                           
                              Käyttö sallittu 6 kuukauden iästä tai 50 g:n painosta alkaen.
                           
                        
                              3.
                           
                           
                              Lisäaineen seos astaksantiinin tai kantaksantiinin kanssa sallitaan, jos muista lähteistä peräisin olevan astaksantiinin, adonirubiinin ja kantaksantiinin kokonaismäärä täysrehussa on enintään 100 mg/kg.
                           
                        
               
                  Lohet: 10 mg/kg adonirubiinin ja kantaksantiinin yhteismäärä/kg lihasta (tuorepaino);
                  Taimenet: 8 mg/kg adonirubiinin ja kantaksantiinin yhteismäärä/kg lihasta (tuorepaino)
               
               
                  15.8.2018
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives